Getdi (Aşıq Hüseyn Bozalqanlı)
Bilmirəm, nə dedim, yar küsdü məndən, 
Coşqun çaylar kimi axdı da getdi. 
Oynatdı qaşını, süzdü gözünü, 
Mənə oğrun-oğrun baxdı da getdi. 

Şikarım uçurdum tuta bilmədim, 
Ceyrana oxumu ata bilmədim, 
Yüyürdüm, yüyürdüm, çata bilmedim, 
Atamın evini yıxdı da getdi. 

Dostuna demədi o sir sözünü, 
Hüseyndən kənara tutdu üzünü, 
Çatdı qəmzəsini, süzdü gözünü, 
Müjganın sinəmə, çaxdı da getdi. 
Qoşmalar